﻿ A világ 10 vérpezsdítő gyaloghídja
Tarts velünk a világ 10 legizgalmasabb gyaloghídján
Főoldal > A világ 10 legizgalmasabb gyaloghídja
Magyarországon is találunk hidakat szép számmal, elég csak a budapesti Duna hidakra gondolni, azonban ezek koránt sem nyújtanak annyi izgalmas és annyira vérnyomásunkat se emelik meg, mint a következő 10 híd a nagyvilágból!
Trift Híd – Svájc
A svájci Trift híd még 2004-ben épült, és segítségével elérhető egy alpesi menedékház, amelyet annak idején egy gleccser tett elérhetetlenné. A 100 méter magasan feszülő hidat rögzítő kábelekkel tették stabillá, ugyanis a szél ijesztően dobálta azt. Képzeljük csak el, milyen félelmetes lehet 100 méteres magasságban a szél játékszereként funkcionálni egy tátongó gleccserhasadék felett. Ha átmerészkedsz a Triften, felejthetetlen látványban lesz részed, garantálom.
Ha véletlenül leesnél a 20 méter hosszú kötélhídról, nagyjából 100 métert zuhannál a borotvaéles sziklákra – eddig azonban senki sem esett le róla, így neked sem kell tartanod tőle, a híd teljesen biztonságos. Ha veszed a bátorságot és átjutsz rajta, az ír partvonal lenyűgöző sziklái tárulnak eléd amerre a szemed ellát.
A Kanadába látogató adrenalinvadászok egyik kedvelt célpontja a Capilano híd. A 70 méteres magasságban elhelyezkedő híd majdnem 140 métert ível át a Capilano folyó felett. A hídon átkelve örökzöld fenyőerdőkben és persze a Capilano folyóban gyönyörködhetünk, amik nézegetése beletelhet akár pár órába is.
Az Iya völgy egy japán rejtett természeti kincsei közül; itt található az az ijesztő híd, amely az Iya-gawa-folyó felett feszül 45 méter hosszan. A 14 méter magas híd teljes egészében indákból áll, amelyet a helyieknek 3 évente fel kell újítaniuk. Na ez így már kicsit ijesztően hangzik, te átkelnél ratja?
Ha a ghanai Kakum Nemzeti Parkba eljutva szeretnéd a majmok szemszögéből is megcsodálni a dzsungelt, nincs más dolgod, mint végighaladni a park hét függőhídjának valamelyikén. Akadnak részek, amelyek akár 40 méter magasan találhatók. A rendkívül ingadozó hidak nagyon szűknek is bizonyulnak, összesen pedig 330 méter a hosszuk.
A Langkawi függőhíd formája is igazán izgalmas, a tény pedig, hogy csupán egyetlen egy oszlop tartja, még érdekesebb, de egyben félelmetes is. A 125 méter hosszú ívelt híd az egyik leghosszabb a világon, rajta tartózkodni pedig egyszerre felemelő és rémisztő.
A Royal Gorge már 1929 óta turistalátványosság az amerikai Colorado Springsben. A hídon átkelve 300 méteres magasságban remeghet a lábunk – vagyis remeghetne, ugyanis az Arkansas-folyót áthidaló Royal Gorge jelenleg nem látogatható. A híd egy park területén található, amely sajnálatos módon hatalmas tűzkárokat szenvedett, azonban 2014 augusztusában újra a látogatók rendelkezésére áll. Addig meg is vehetjük a repülőjegyet.
A világ híres, turistacsalogató hídjai általában biztonságosak és pontos tervezőmunka áll mögöttük – általában. A Ghasa esetében ez nem teljesen így van, ugyanis a hidat helyi pásztorok építették, hogy keresztülterelhessék rajta nyájaikat. Ha kecskék és bárányok hadát elbírja a híd, szerintem nem kell félnünk átkeléskor – csak nehogy ugyanakkor jöjjenek a kecskék is.
Ha az eddigi hidak nem tetszettek, vagy valami nagyobb kihívásra vágysz, a TITLIS talán kielégíti vágyaidat. Ez a híd 500 méter magasságban lóg a világ felett, így rálépve egyből hevesebben ver az ember szíve. Ez Európa legmagasabb függőhídja és egyben az egyik legmagasabb az egész világon. A híd teljesen biztonságos, csak rá kell nézni, erős és masszív acélszerkezet, azonban a rajta való sétáláshoz is acél idegek kellenek.
Az Új-zélandi Kawaru csupán 42 méter magas, mégis a világ egyik legjelentősebb hídjának számít. Hogy miért? A legtöbben azért keresik fel, hogy leugorjanak róla. Szerencsére nem a szuicid hajlammal rendelkezőkre gondolok, hanem a bungee jumperekre, ugyanis ez a világ első hídja, amelyről gumikötéllel ugrott le valaki.